1995R2869 — DA — 25.07.2005 — 002.001

Dette dokument er et dokumentationsredskab, og institutionerne påtager sig intet ansvar herfor

Ændret ved:







NB: I denne konsoliderede udgave forekommer henvisninger til den europæiske regningsenhed og/eller ecuen. Begge skal fra den 1. januar 1999 forstås som henvisninger til euroen — Rådets forordning (EØF) nr. 3308/80 (EFT L 345 af 20.12.1980, s. 1) og Rådets forordning (EF) nr. 1103/97 (EFT L 162 af 19.6.1997, s. 1).









▼B

KOMMISSIONENS FORORDNING (EF) Nr. 2869/95

af 13. december 1995

om de gebyrer, der skal betales til Harmoniseringskontoret for det indre marked (varemærker og mønstre)







KOMMISSIONEN FOR DE EUROPÆISKE UNION HAR — under henvisning til traktaten om oprettelse af Det Europæiske Fællesskab, under henvisning til Rådets forordning (EF) nr. 40/94 af 20. december 1993 om EF-varemærker ( 1 ), ændret ved forordning (EF) nr. 3288/94 ( 2 ), under henvisning til Kommissionens forordning (EF) nr. 2868/95 af december 1995 om gennemførelse af Rådets forordning (EF) nr. 40/94 om EF-varemærker ( 3 ), og ud fra følgende betragtninger: ud fra følgende betragtninger: Ifølge artikel 139, stk. 3, i forordning (EF) nr. 40/94, i det følgende benævnt forordningen, vedtages gebyrregulativet efter den procedure, der er fastsat i forordningens artikel 141; ifølge forordningens artikel 139, stk. 1, skal især gebyrernes størrelse og opkrævning fastsættes i gebyrregulativet; i henhold til forordningens artikel 139, stk. 2, skal gebyrernes størrelse fastsættes på et sådant niveau, at provenuet heraf i princippet sikrer, at budgettet for Harmoniseringskontoret for Det Indre Marked (varemærker og mønstre) (Kontoret) balancerer; under Kontorets indkøringsfase kan der imidlertid kun opnås balance, hvis der ydes et tilskud fra De Europæiske Fællesskabers almindelige budget, jf. forordningens artikel 134, stk. 3; grundgebyret for en ansøgning om registrering af et EF-varemærke skal omfatte det beløb, som Kontoret skal betale til hver af medlemsstaternes centrale myndighed for industriel ejendomsret for hver søgningsrapport, som fremsendes af vedkommende myndighed, jf. forordningens artikel 39, stk. 4; for at sikre den fornødne fleksibilitet, bør Kontorets præsident (præsidenten) bemyndiges til på visse betingelser at fastsætte de beløb, der skal betales til Kontoret for dets tjenesteydelser, samt til at fastsætte prisen for adgang til Kontorets databank og for at få databankens indhold stillet til rådighed i maskinlæsbar form ligesom også priserne for salg af Kontorets publikationer, for at lette betalingen af gebyrer og andre beløb bør præsidenten bemyndiges til at tillade andre betalingsmåder end dem, der udtrykkeligt er forudset i denne forordning; det er hensigtsmæssigt, at de gebyrer og andre beløb, som skal betales til Kontoret, fastsættes i samme regningsenhed som den, der benyttes i Kontorets budget; Kontorets budget fastsættes i ecu; fastsættes disse beløb endvidere i ecu undgås afvigelser, der ville kunne opstå på grund af forskelle i omvekslingskurserne; betaling i kontanter finder sted i den nationale valuta i den medlemsstat, hvor Kontoret har sit hjemsted; de i denne forordning fastsatte foranstaltninger er i overensstemmelse med den af det udvalg, der er nedsat ved forordningens artikel 141, afgivne udtalelse — UDSTEDT FØLGENDE FORORDNING:







Artikel 1

Almindelige bestemmelser

Denne forordning finder anvendelse på:

a) de gebyrer der skal indbetales til Kontoret, jf. forordning (EF) nr. 40/94 og forordning (EF) nr. 2868/95

b) de beløb, der fastsættes af præsidenten i henhold til artikel 3, stk. 1 og 2.

Artikel 2

Gebyrer, hvis opkrævning er hjemlet i forordningen og i forordning (EF) nr. …/95

Der skal indbetales følgende gebyrer til Kontoret, jf. artikel 1, litra a):







( ►M1 EURO ◄ ) 1. Et grundgebyr for ansøgning om registrering af et individuelt varemærke (artikel 26, stk. 2, regel 4, litra a)) 975 ▼M2 1a. Et søgningsgebyr a) for en EF-varemærkeansøgning (artikel 39, stk. 2, regel 4, litra c)) b) for en international registrering, hvor Det Europæiske Fællesskab er designeret (artikel 39, stk. 2, og artikel 150, stk. 2, regel 10, stk. 2) 12 EUR multipliceret med det i forordningens artikel 39, stk. 2, nævnte antal centrale myndigheder for industriel ejendomsret; beløbet og senere ændringer offentliggøres i Kontorets Meddelelsesblad af Kontoret ▼B 2. Et gebyr for hver vareklasse eller klasse af tjenesteydelser ud over tre (for et individuelt varemærke) (artikel 26, stk. 2, regel 4, litra b)) 200 3. Et grundgebyr for ansøgning om registrering at et fællesmærke (artikel 26, stk. 2, og artikel 64, stk. 3, regel 4, litra a) og regel 42) 1 675 4. Et gebyr for hver vareklasse eller klasse af tjenesteydelser ud over tre (for et fællesmærke) (artikel 26, stk. 2, og artikel 64, stk. 3, regel 4, litra b) og regel 42) 400 5. Et indsigelsesgebyr (artikel 42, stk. 3, regel 18, stk. 1) 350 ▼M2 ————— ▼B 7. Et grundgebyr for registrering af et individuelt varemærke (artikel 45, regel 23, stk. 1, litra a)) 1 100 8. Et gebyr for hver vareklasse eller klasse af tjenesteydelser ud over tre (for et individuelt varemærke) artikel 45, regel 23, stk. 1, litra b)) 200 9. Et grundgebyr for registrering af et fællesmærke (artikel 45 og artikel 64, stk. 3, regel 23, stk. 1, litra a) og regel 42) 2 200 10. Et gebyr for hver vareklasse eller klasse af tjenesteydelser ud over tre (for et fællesmærke) (artikel 45 og artikel 64, stk. 3, regel 23, stk. 1, litra a) og regel 42) 400 11. Et tillægsgebyr ved for sen indbetaling af registreringsgebyret (artikel 140, stk. 2, nr. 2, regel 23, stk. 3) 25 % af det for sent indbetalte registreringsgebyr, idet det samlede gebyr dog ikke må overstige 750 12. Et grundgebyr for fornyelse af et individuelt varemærke (artikel 47, stk. 1, regel 30, stk. 2, litra a)) 2 500 13. ►M2 Et gebyr for fornyelse for hver vareklasse eller klasse af tjenesteydelser ud over tre (for et individuelt varemærke) ◄ (artikel 47, stk. 1, regel 30, stk. 2, litra b)) 500 14. Et grundgebyr for fornyelse af et fællesmærke (artikel 47, stk. 1 og artikel 64, stk. 3, regel 30, stk. 2, litra a) og regel 42) 5 000 15. ►M2 Et gebyr for fornyelse for hver vareklasse eller klasse af tjenesteydelser ud over tre (for et fællesmærke) ◄ (artikel 47, stk. 1, og artikel 64, stk. 3, regel 30, stk. 2, litra b) og regel 42) 1 000 16. Et tillægsgebyr ved for sen indbetaling af fornyelsesgebyret eller for sen indgivelse af ansøgningen om fornyelse (artikel 47, stk. 3, regel 30, stk. 2, litra c)) 25 % af det for sent indbetalte fornyelsesgebyr, idet det samlede gebyr dog ikke må overstige 1 500 17. Et gebyr for begæring om, at et varemærke erklæres fortabt eller ugyldigt (artikel 55, stk. 2, regel 39, stk. 2) 700 18. Et klagegebyr (artikel 59, regel 49, stk. 1) 800 19. ►M2 Et gebyr for begæring om genindsættelse i tidligere rettigheder ◄ (artikel 78, stk. 3) 200 ▼M1 20. ►M2 Et gebyr for begæring om en EF-varemærkeansøgnings eller et EF-varemærkes omdannelse ◄ (artikel 109, stk. 1, sammenholdt med artikel 154, stk. 1; regel 45, stk. 2, sammenholdt med regel 123, stk. 2) a) til en national varemærkeansøgning b) til en designering af medlemsstaterne i henhold til Madrid-arrangementet eller Madrid-protokollen 200 ▼M2 21. Et gebyr for viderebehandling (artikel 78a, stk. 1) 400 22. Et gebyr for erklæringen om deling af et registreret EF-varemærke (artikel 48a, stk. 4) eller en EF-varemærkeansøgning (artikel 44a, stk. 4) 250 ▼B 23. ►M2 Et gebyr for begæring om registrering af licens eller anden ret til et registreret EF-varemærke (artikel 157, stk. 2, nr. 5, regel 33, stk. 1) eller til en EF-varemærkeansøgning (artikel 157, stk. 2, nr. 6, regel 33, stk. 4: ◄ a) meddelse af licens b) overdragelse af en licens c) stiftelse af en tinglig rettighed d) overdragelse af en tinglig rettighed e) tvangsfuldbyrdelse 200 for hver enkelt registrering; hvis der er indgives flere anmodninger om registrering i samme ansøgning eller på samme tidspunkt, må det samlede beløb dog ikke overstige 1 000 24. Et gebyr for slettelse af en licens eller anden ret i registeret (artikel 140, stk. 2, nr. 7, regel 35, stk. 3) 200 for hver enkelt slettelse; hvis der indgives flere anmodninger om slettelse i samme ansøgning eller på samme tidspunkt, må det samlede beløb dog ikke overstige 1 000 25. Et gebyr for ændring af et registreret EF-varemærke (artikel 140, stk. 2, nr. 8, regel 25, stk. 2) 200 26. Et gebyr for udstedelse af en kopi af ansøgningen om et EF-varemærke (artikel 140, stk. 2, nr. 12, regel 89, stk. 5), en kopi af registreringsbeviset (artikel 140, stk. 2, nr. 3, regel 24, stk. 2, eller en udskrift af registeret (artikel 140, stk. 2, nr. 9, regel 24, stk. 2) a)ikke-bekræftet kopi eller udskrift 10 b)bekræftet kopi eller udskrift 30 27. Et gebyr for aktindsigt (artikel 140, stk. 2, nr. 10, regel 89, stk. 1) 30 28. Et gebyr for udstedelse af kopier af sagsakter (artikel 140, stk. 2, nr. 11, regel 89, stk. 5) a)ikke-bekræftet kopi 10 b)bekræftet kopi 30 plus pr. side, der overstiger 10 1 29. Et gebyr for meddelelse af oplysninger fra akterne (artikel 140, stk. 2, nr. 13, regel 90) 10 ▼M2 ————— ▼B 30. Et gebyr for ændring af fastsættelsen af sagsomkostninger (artikel 140, stk. 2, nr. 14, regel 94, stk. 4) 100 ▼M1 31. Et gebyr for indgivelse af en international ansøgning til Kontoret (artikel 142, stk. 5) 300 ▼B

Artikel 3

De af præsidenten fastsatte beløb

1. Præsidenten fastsætter størrelsen af de beløb, der skal betales for andre af Kontorets tjenesteydelser end dem, der er angivet i artikel 2.

2. Præsidenten fastsætter størrelsen af det beløb, der skal betales for Kontorets EF-varemærketidende og Kontorets Meddelelsesblad samt for andre publikationer, som Kontoret måtte udgive.

3. Beløbenes størrelse fastsættes i ►M1 euro ◄

4. De af præsidenten fastsatte beløb, jf. stk. 1 og 2, offentliggøres i Kontorets Meddelelsesblad.

Artikel 4

Forfaldsdag

1. Gebyrer og andre beløb, hvis forfaldsdag ikke er angivet i forordningen eller i forordning (EF) nr. 2868/95, forfalder til betaling ved modtagelsen af anmodningen om udførelsen af den pågældende tjenesteydelse.

2. Præsidenten kan undlade at kræve forudbetaling af gebyrer eller beløb, der skal erlægges for udførelsen af de i stk. 1 nævnte tjenesteydelser.

Artikel 5

Betaling

1. Betaling af gebyrer og andre beløb til Kontoret sker ved

a) indbetaling eller overførsel til Kontorets bankkonto

b) indlevering eller fremsendelse af checks, der udstedes til Kontoret, eller

c) betaling i rede penge.

2. Præsidenten kan tillade andre betalingsmåder end dem, der er angivet i stk. 1, herunder navnlig deponering på en konto hos Kontoret.

3. Tillades andre betalingsmåder, jf. stk. 2, skal dette offentliggøres i Kontorets Meddelelsesblad.

▼M1

Artikel 6

Betalingsvalutaer

Alle betalinger finder sted i euro, herunder også når der benyttes betalingsmåder, som præsidenten har givet tilladelse til i henhold til artikel 5, stk. 2.

▼B

Artikel 7

Oplysninger, der skal meddeles i forbindelse med indbetalinger

1. Ved enhver indbetaling anføres navnet på den person, som foretager betalingen, samt de oplysninger, der er nødvendige, for at Kontoret let kan fastlægge betalingsformålet. Navnlig skal der meddeles følgende oplysninger:

a) Ved betaling af et ansøgningsgebyr anføres betalingsformålet, dvs. »ansøgningsgebyr«.

b) Ved betaling af et registreringsgebyr anføres journalnummeret på den ansøgning, der ligger til grund for registreringen samt betalingsformålet, dvs. »registreringsgebyr«.

c) Ved betaling af et indsigelsesgebyr anføres ansøgningens journalnummer og navnet på den EF-varemærkeansøger, mod hvem indsigelsen er rettet, samt betalingsformålet, dvs. »indsigelsesgebyr«.

d) Ved betaling af et fortabelses- eller ugyldighedsgebyr anføres registreringsnummeret og navnet på den EF-varemærkeindehaver, som begæring er rettet mod, samt betalingsformålet, dvs. »fortabelsesgebyr« henholdsvis »ugyldighedsgebyr«.

2. Hvis betalingsformålet ikke umiddelbart kan fastlægges, anmoder Kontoret den person, som har foretaget betalingen, om skriftligt at give meddelelse om betalingsformålet inden for en af Kontoret fastsat frist. Hvis denne opfordring ikke efterkommes rettidigt, anses betalingen for ikke at være sket. Det indbetalte beløb tilbagebetales.

Artikel 8

Betalingsdatoen

1. Ved indbetaling til Kontoret gælder som betalingsdato:

a) i de i artikel 5, stk. 1, litra a), nævnte tilfælde: den dato, det indbetalte eller overførte beløb krediteres Kontorets bankkonto

b) i det i artikel 5, stk. 1, litra b), nævnte tilfælde: den dato, Kontoret modtager checken, med forbehold af senere indløsning af den

c) i de i artikel 5, stk. 1, litra c), nævnte tilfælde: den dato, beløbet i rede penge modtages.

2. Tillader præsidenten med hjemmel i artikel 5, stk. 2, at gebyrer kan betales på andre måder end de i artikel 5, stk. 1, nævnte, fastsætter han samtidig den dato, hvor betalingen anses for modtaget.

3. Anses et gebyr først for betalt efter udløbet af betalingsfristen, jf. stk. 1 og 2, anses fristen dog for at være overholdt, når det over for Kontoret bevises, at den person, der foretog indbetalingen

a) inden for betalingsfristen i en medlemsstat i) har betalt til et pengeinstitut ii) har givet en forskriftsmæssig ordre til et pengeinstitut om overførsel af det skyldige beløb, eller iii) til et postkontor eller på anden måde har indleveret et brev adresseret til Kontoret og indeholdende en check, jf. artikel 5, stk. 1, litra b), med forbehold af senere indløsning heraf, og

b) har betalt et ekstragebyr på 10 % af de(t) skyldige gebyr(er), idet beløbet dog ikke må overstige 200 ►M1 euro ◄ ; der betales ikke ekstragebyr, hvis en af betingelserne under litra a) er blevet opfyldt senest ti dage før udløbet af betalingsfristen.

4. Kontoret kan anmode den person, der har foretaget en betaling, om at bevise, på hvilken dato en af betingelserne under stk. 3, litra a), var opfyldt, og i givet fald kræve betaling af et ekstragebyr, jf. stk. 3, litra b), inden for en af Kontoret fastsat frist. Efterkommes anmodningen ikke, eller er det fremlagte bevis utilstrækkeligt, eller betales det krævede ekstragebyr ikke rettidigt, anses betalingsfristen for overskredet.

Artikel 9

Utilstrækkelig betaling

1. En betalingsfrist anses principielt kun for overholdt, hvis hele gebyret er blevet betalt inden for den foreskrevne frist. Er gebyret ikke blevet betalt fuldt ud, tilbagebetales det allerede indbetalte beløb efter fristens udløb.

2. Kontoret kan dog give en person, som har indbetalt et utilstrækkeligt beløb, mulighed for senere at indbetale det resterende beløb, hvis dette kan ske inden betalingsfristens udløb, eller, hvor det skønnes rimeligt, se bort fra, at en ubetydelig del af gebyret mangler, uden at dette skader den pågældende persons rettigheder.

Artikel 10

Tilbagebetaling af ubetydelige beløb

1. Er der blevet indbetalt for stort et beløb til dækning af gebyrer eller andre beløb, skal det overskydende beløb ikke tilbagebetales, hvis det er ubetydeligt, og den pågældende part ikke udtrykkeligt har anmodet om tilbagebetaling. Kontorets præsident fastsætter, hvilke beløb der skal anses for ubetydelige.

2. Præsidentens afgørelse, jf. stk. 1, offentliggøres i Kontorets Meddelelsesblad.

▼M1

Artikel 11

Individuelt gebyr for en international registrering, hvor Det Europæiske Fællesskab er designeret

1. Ved en international registrering, hvor Det Europæiske Fællesskab er designeret, betales der til Det Internationale Bureau et individuelt gebyr for designering af Det Europæiske Fællesskab i overensstemmelse med Madrid-protokollens artikel 8, stk. 7.

2. Indehaveren af en international registrering, som indgiver en begæring om territorial udstrækning, hvor Det Europæiske Fællesskab er designeret, og som fremsættes efter den internationale registrering, betaler til Det Internationale Bureau et individuelt gebyr for designering af Det Europæiske Fællesskab i overensstemmelse med Madrid-protokollens artikel 8, stk. 7.

3. Størrelsen af det i stk. 1 og 2 omhandlede gebyr skal som fastsat af generaldirektøren for Verdensorganisationen for Intellektuel Ejendomsret (WIPO) i henhold til regel 35, stk. 2, i de fælles gennemførelsesbestemmelser til Madrid-arrangementet og Madrid-protokollen svare til modværdien i schweizerfranc af følgende beløb:

a) for et individuelt varemærke: 1 875 EUR, i givet fald med tillæg af 400 EUR pr. vare- eller tjenesteydelsesklasse ud over tre

b) for et fællesmærke som omhandlet i regel 121, stk. 1, i Kommissionens forordning (EF) nr. 2868/95: 3 675 EUR, i givet fald med tillæg af 800 EUR pr. vare- eller tjenesteydelsesklasse ud over tre.

Artikel 12

Individuelt gebyr for fornyelse af en international registrering, hvor Det Europæiske Fællesskab er designeret

1. Indehaveren af en international registrering, hvor Det Europæiske Fællesskab er designeret, betaler til Det Internationale Bureau som en del af gebyrerne for fornyelse af den internationale registrering et individuelt gebyr for designering af Det Europæiske Fællesskab i overensstemmelse med Madrid-protokollens artikel 8, stk. 7.

2. Størrelsen af det i stk. 1 omhandlede gebyr skal som fastsat af generaldirektøren for Verdensorganisationen for Intellektuel Ejendomsret (WIPO) i henhold til regel 35, stk. 2, i de fælles gennemførelsesbestemmelser til Madrid-arrangementet og Madrid-protokollen svare til modværdien i schweizerfranc af følgende beløb:

a) for et individuelt varemærke: 2 300 EUR med tillæg af 500 EUR pr. vare- og tjenesteydelsesklasse i den internationale registrering ud over tre

b) for et fællesmærke som omhandlet i regel 121, stk. 1, i Kommissionens forordning (EF) nr. 2868/95: 4 800 EUR med tillæg af 1 000 EUR pr. vare- og tjenesteydelsesklasse i den internationale registrering ud over tre.

Artikel 13

Tilbagebetaling af gebyrer som følge af afslag på beskyttelse

1. Vedrører afslaget alle de varer og tjenesteydelser, som er angivet i designeringen af Det Europæiske Fællesskab, tilbagebetales der i henhold til artikel 149, stk. 4, eller artikel 151, stk. 4, i Rådets forordning (EF) nr. 40/94, følgende beløb:

a) for et individuelt varemærke: 1 100 EUR med tillæg af 200 EUR pr. vare- og tjenesteydelsesklasse i den internationale registrering ud over tre

b) for et fællesmærke: 2 200 EUR med tillæg af 400 EUR pr. vare- og tjenesteydelsesklasse i den internationale registrering ud over tre.

2. Vedrører afslaget kun nogle af de varer og tjenesteydelser, som er angivet i designeringen af Det Europæiske Fællesskab, skal det beløb, der tilbagebetales i henhold til forordningens artikel 149, stk. 4, eller artikel 151, stk. 4, svare til 50 % af forskellen mellem de klassegebyrer, der skal betales i henhold til artikel 11, stk. 3, og de klassegebyrer, der skulle have været betalt i henhold til denne forordnings artikel 11, stk. 3, hvis designeringen af Det Europæiske Fællesskab kun havde omfattet disse varer og tjenesteydelser, hvis internationale registrering fortsat er beskyttet i Det Europæiske Fællesskab.

▼M2

3. Tilbagebetaling sker, når der er givet meddelelse til Det Internationale Bureau i overensstemmelse med regel 113, stk. 2, litra b) og c), eller regel 115, stk. 5, litra b) og c), og regel 115, stk. 6, i forordning (EF) nr. 2868/95.

▼M1

4. Tilbagebetaling sker til indehaveren af den internationale registrering eller dennes repræsentant.

Artikel 14

Artikel 1-10 finder ikke anvendelse på det individuelle gebyr, der skal indbetales til Det International Bureau.

▼B

Artikel 15

Ikrafttræden

Denne forordning træder i kraft på syvendedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.